Peter Pčolinský

Mgr. Peter Pčolinský (* 6. apríl 1982 Vranov nad Topľou) je slovenský politik a bývalý občiansky aktivista, od roku 2016 poslanec za stranu SME RODINA.

Životopis 
Absolvoval Fakultu manažmentu Univerzity Komenského. Je bratom bývalého šéfa SIS Vladimíra Pčolinského. V roku 2012 bol jedným z organizátorov protestov Gorila. Vo februári 2015 založil spolu Milanom Krajniakom stranu Hnutie 300. V novembri 2015 došlo k zvolaniu snemu strany NÁŠ KRAJ bez vedomia časti predsedníctva strany. Na sneme bol za nového predsedu zvolený Pčolinský, ktorý následne post štatutára prepísal na podnikateľa Borisa Kollára, v tom čase pripravujúceho založenie vlastnej politickej strany (neskôr známej ako SME RODINA – Boris Kollár).  Stranu viedol do jesene 2018. Spolu s Kollárom a Krajniakom patrí k zakladajúcim členom SME RODINA. Poslancom NR SR je od roku 2016. Bol členom a neskôr podpredsedom Výboru NR SR pre pôdohospodárstvo a životné prostredie. Od februára 2019 je jedným z podpredsedov strany SME RODINA. V roku 2019 kandidoval za túto stranu vo voľbách do Európskeho parlamentu. Vo februárových voľbách do NR SR v roku 2020 kandidoval zo 4. miesta kandidátky. V marci 2020 ho poslanci NR SR zvolili za člena Výboru Národnej rady Slovenskej republiky pre obranu a bezpečnosť. V októbri 2022 bol zvolený za podpredsedu NR SR.

Pčolinský patrí k dlhodobým kritikom ministra vnútra Mikulca.

Referencie

Externé odkazy 
 Peter Pčolinský na webe Národnej rady SR

Slovenskí politici
Politici SME RODINA
Poslanci NR SR (2016 – 2020)
Poslanci NR SR (2020 – 2023)
Osobnosti z Vranova nad Topľou
Absolventi Fakulty managementu Univerzity Komenského v Bratislave
Súrodenci v politike